ΚΑΝΟΝΙΣΜΟΣ (ΕΚ) αριθ. 2772/98 ΤΗΣ ΕΠΙΤΡΟΠΗΣ της 21ης Δεκεμβρίου 1998 για την κατάρτιση του προσωρινού ισοζυγίου εφοδιασμού και της κοινοτικής ενίσχυσης για τον εφοδιασμό της Γουιάνας με προϊόντα που υπάγονται στους κωδικούς ΣΟ 2309 90 31, 2309 90 33, 2309 90 41, 2309 90 43, 2309 90 51 και 2309 90 53 που χρησιμοποιούνται για τη διατροφή των ζώων για το 1999

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για τη θέσπιση ειδικών μέτρων σχετικά με ορισμένα γεωργικά προϊόντα υπέρ των υπερπόντιων γαλλικών διαμερισμάτων (1), όπως τροποποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 3 παράγραφος 5,

Εκτιμώντας:

ότι το άρθρο 3 παράγραφος 1 του κανονισμού (ΕΟΚ) αριθ. 3763/91 καθιέρωσε για τη Γουιάνα καθεστώς απαλλαγής από τον εισαγωγικό δασμό καθώς και ενίσχυση για τις προμήθειες από το υπόλοιπο τμήμα της Κοινότητας, για ορισμένα προϊόντα σιτηρών που χρησιμοποιούνται για τη διατροφή των ζώων 7

ότι πρέπει να καταρτιστεί το ισοζύγιο εφοδιασμού του διαμερίσματος της Γουιάνας όσον αφορά τα προϊόντα αυτά σε συνάρτηση με τις ανάγκες της διατροφής των ζώων, βάσει των ανακοινώσεων που διαβιβάστηκαν από τις αρμόδιες αρχές για το 1999 7

ότι ο κανονισμός (ΕΟΚ) αριθ. 388/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2621/98 (4), καθιέρωσε τις λεπτομέρειες εφαρμογής του ειδικού καθεστώτος για τον εφοδιασμό των υπερποντίων γαλλικών διαμερισμάτων με προϊόντα σιτηρών 7 ότι οι εν λόγω διατάξεις στον τομέα των σιτηρών, που είναι συμπληρωματικές προς τις διατάξεις του κανονισμού (ΕΟΚ) αριθ. 131/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1736/96 (6), εφαρμόζονται για τα προϊόντα σιτηρών που χρησιμοποιούνται για τη διατροφή των ζώων και αναφέρονται στον παρόντα κανονισμό 7

ότι, σύμφωνα με τις διατάξεις του κανονισμού (ΕΟΚ) αριθ. 3763/91, το ποσό της ενίσχυσης για τον εφοδιασμό με κοινοτικά προϊόντα πρέπει να προσδιορίζεται κατά τρόπο ώστε ο εν λόγω εφοδιασμός να πραγματοποιείται για τους χρήστες υπό όρους ισοδύναμους με αυτούς της απαλλαγής από τον εισαγωγικό δασμό απευθείας από την παγκόσμια αγορά 7 ότι ο καθορισμός ενός ποσού ίσου με την επιστροφή κατά την εξαγωγή προσαυξημένου κατά ένα σταθερό στοιχείο για να ληφθούν υπόψη οι όροι παράδοσης των μικρών ποσοτήτων, συμβάλλει στην επίτευξη του επιδιωκόμενου στόχου 7

ότι πρέπει να προβλεφθεί η εφαρμογή των διατάξεων του παρόντος κανονισμού από την 1η Ιανουαρίου 1999 7

ότι το άρθρο 2 του κανονισμού (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (7), θεσπίζει ότι από την 1η Ιανουαρίου 1999, οποιαδήποτε αναφορά στο Ecu που αναγράφεται σε ένα νομικό μέσο αντικαθίσταται από αναφορά στο ευρώ με την ισοτιμία 1 EUR για 1 ECU 7 ότι για λόγους σαφήνειας, πρέπει να χρησιμοποιηθεί η ονομασία ευρώ στον παρόντα κανονισμό, γνωρίζοντας ότι εφαρμόζεται από την 1η Ιανουαρίου 1999 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατ' εφαρμογή του άρθρου 3 παράγραφοι 1 και 2 του κανονισμού (ΕΟΚ) αριθ. 3763/91, οι ποσότητες του προσωρινού ισοζυγίου εφαδιασμού της Γουιάνας για τα προϊόντα που υπάγονται στους κωδικούς ΣΟ 2309 90 31, 2309 90 33, 2309 90 41, 2309 90 43, 2309 90 51 και 2309 90 53 τα οποία χρησιμοποιούνται για τη διατροφή των ζώων και που τυγχάνουν της απαλλαγής από τον εισαγωγικό δασμό ή της κοινοτικής ενίσχυσης, καθορίζονται στο παράρτημα.

Άρθρο 2

Τα ποσά των ενισχύσεων για τις προμήθειες των ζωοτροφών που απαριθμούνται στο άρθρο 1 και παρασκευάζονται με βάση σιτηρά που υφίστανται μεταποίηση στο υπόλοιπο τμήμα της Κοινότητας είναι ίσα με τις επιστροφές κατά την εξαγωγή για τα προϊόντα αυτά, προσαυξημένα κατά 20 EUR ανά τόνο.

Άρθρο 3

Οι διατάξεις του άρθρου 1 παράγραφος 2 και των άρθρων 2 έως 7 του κανονισμού (ΕΟΚ) αριθ. 388/92 ισχύουν για τον εφοδιασμό της Γουιάνας με τα προϊόντα που απαριθμούνται στο άρθρο 1 του παρόντος κανονισμού.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 356 της 24. 12. 1991, σ. 1.

(2) ΕΕ L 267 της 9. 11. 1995, σ. 1.

(3) ΕΕ L 43 της 19. 2. 1992, σ. 16.

(4) ΕΕ L 329 της 5. 12. 1998, σ. 14.

(5) ΕΕ L 15 της 22. 1. 1992, σ. 13.

(6) ΕΕ L 225 της 6. 9. 1996, σ. 3.

(7) ΕΕ L 162 της 19. 6. 1997, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>